title: 1993 m. balandžio 27 d. Komisijos direktyva 93/21/EEB, aštuonioliktą kartą su technikos pažanga derinanti Direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo

text:
Svarbus teisinis pranešimas

|

31993L0021

Oficialusis leidinys L 110 , 04/05/1993 p. 0020 - 0021 specialusis leidimas suomių kalba: skyrius 13 tomas 24 p. 0037  specialusis leidimas švedų kalba: skyrius 13 tomas 24 p. 0037

		Komisijos direktyva 93/21/EEB1993 m. balandžio 27 d.aštuonioliktą kartą su technikos pažanga derinanti Direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimoEUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1967 m. birželio 27 d. Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [1] su paskutiniais pakeitimais, padarytais Komisijos direktyva 92/69/EEB [2], ypač į jos 28 ir 29 straipsnius,kadangi Tarybos direktyva 92/32/EEB [3] iš dalies keičia Direktyvos 67/548/EEB nuostatas dėl pavojingų medžiagų klasifikavimo ir ženklinimo;kadangi Direktyvos 67/548/EEB II priede yra pateikti pavojaus simboliai ir nuorodos; kadangi būtina priimti naująjį simbolį "pavojingas aplinkai";kadangi Direktyvos 67/548/EEB III priede yra pateiktas su pavojingomis medžiagomis susijusios specialios rizikos pobūdį nurodančių frazių sąrašas; kadangi būtina nustatyti naujas reprodukcijai toksiškų medžiagų keliamą pavojų sveikatai nurodančias frazes; kadangi taip pat būtina patvirtinti naujus rizikos frazių derinius, nurodančius pavojų aplinkai;kadangi Direktyvos 67/548/EEB IV priede yra pateiktas frazių, duodančių su pavojingomis medžiagomis susijusius patarimus dėl saugos priemonių, sąrašas; kadangi būtina peržiūrėti tam tikras su pavojumi aplinkai susijusias patarimų dėl saugos priemonių frazes; kadangi būtina nustatyti tam tikrus su pavojingų medžiagų ir preparatų naudojimu susijusius frazių derinius;kadangi Direktyvos 67/548/EEB VI priede yra pateiktas pavojingų medžiagų ir preparatų klasifikavimo bei ženklinimo vadovas; kadangi būtina iš dalies pakeisti šį vadovą, kad būtų įtraukti visi dėl Direktyvos 92/32/EEB padaryti pakeitimai;kadangi šios direktyvos nuostatos atitinka Direktyvų dėl techninių kliūčių panaikinimo pavojingų medžiagų ir preparatų prekybos srityje derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisDirektyva 67/548/EEB iš dalies keičiama taip:1) II priedas pakeičiamas šios direktyvos I priedu;2) III priedas pakeičiamas šios direktyvos II priedu;3) IV priedas pakeičiamas šios direktyvos III priedu;4) V priedo B.2 metodo"Ūminis toksiškumas (įkvėpus)"1.6.2.4 punktas (Ribinis bandymas) pakeičiamas taip:"1.6.2.4. Ribinis bandymasJei penkios bandomosios patelės ir penki bandomieji patinai, keturias valandas veikiami 20 mg/l dujomis arba 5 mg/l aerozoliu, arba sveikatai žalingomis dalelėmis (arba tais atvejais, kai tai neįmanoma dėl bandomosios medžiagos fizikinių arba cheminių, įskaitant sprogumą, savybių, gaunamos maksimalios koncentracijos) nuo šių junginių nenugaišta per 14 dienų, tolesnis bandymas gali būti laikomas nebūtinu."5) VI priedo I ir II dalys pakeičiamos šios direktyvos IV priedu.2 straipsnis1. Valstybės narės priima įstatymus ir kitus teisės aktus, kurie, įsigalioję iki 1994 m. liepos 1 d., įgyvendina šią direktyvą, išskyrus nuostatas, taikomas mobiliems dujų cilindrams, kuriuose laikomas butanas, propanas arba suskystintosios naftos dujos. Apie tai valstybės narės nedelsdamos praneša Komisijai.2. Valstybės narės priima įstatymus ir kitus teisės aktus, kurie, įsigalioję iki 1997 m. spalio 31 d., įgyvendina šios direktyvos IV priedo 8.1 skyrių tiek, kiek jis taikomas mobiliems dujų cilindrams, kuriuose laikomas butanas, propanas arba suskystintosios naftos dujos. Apie tai valstybės narės nedelsdamos praneša Komisijai.3. Valstybės narės, priimdamos šio straipsnio 1 ir 2 dalyse paminėtas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnisŠi direktyva skirta valstybėms narėms.Priimta Briuselyje, 1993 m. balandžio 27 d.Komisijos varduYannis PaleokrassasKomisijos narys[1] OL 196, 1967 8 16, p. 1.[2] OL L 383, 1992 12 29, p. 113.[3] OL L 154, 1992 6 5, p. 1.--------------------------------------------------I PRIEDASŽr. Komisijos direktyvą 2001/59/EB, OL L 225, 2001 8 21, p. 1.--------------------------------------------------II PRIEDASPavojingų medžiagų ir preparatų pavojaus simboliai ir nuorodosŽr. Komisijos direktyvą 2001/59/EB, OL L 225, 2001 8 21, p. 1.--------------------------------------------------III PRIEDASSu pavojingomis medžiagomis ir preparatais susijusios specialios rizikos pobūdisŽr. Komisijos direktyvą 2001/59/EB, OL L 225, 2001 8 21, p. 1.--------------------------------------------------IV PRIEDASBendrieji pavojingų medžiagų ir preparatų klasifikavimo ir ženklinimo reikalavimaiŽr. Komisijos direktyvą 2001/59/EB, OL L 225, 2001 8 21, p. 1.--------------------------------------------------


title: 2008 m. gruodžio 18 d. Komisijos direktyva 2008/123/EB, iš dalies keičianti Tarybos direktyvą 76/768/EEB dėl kosmetikos gaminių, siekiant suderinti jos II ir VII priedus su technikos pažanga (Tekstas svarbus EEE)

text:
19.12.2008

               LT

               Europos Sąjungos oficialusis leidinys

               L 340/71

      KOMISIJOS DIREKTYVA 2008/123/EB
   2008 m. gruodžio 18 d.
   iš dalies keičianti Tarybos direktyvą 76/768/EEB dėl kosmetikos gaminių, siekiant suderinti jos II ir VII priedus su technikos pažanga
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1976 m. liepos 27 d. Tarybos direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo (1), ypač į jos 8 straipsnio 2 dalį,
   pasikonsultavusi su Vartotojų produktų moksliniu komitetu,
   kadangi:

               (1)

               Vartotojų produktų mokslinis komitetas (VPMK) 2006 m. birželio 20 d. pateiktoje nuomonėje padarė išvadą, kad „nors 4-aminobenzenkarboksirūgštis (PABA) yra leidžiama ir naudojama nuo saulės poveikio apsaugančiuose gaminiuose, įvertinant dokumentų rinkinį buvo nustatyta, kad didžioji dalis informacijos neatitinka dabartinių standartų ir gairių.“ Siekdamas atlikti tinkamą 4-aminobenzenkarboksirūgšties rizikos vertinimą, VPMK pareikalavo naujo dokumentų rinkinio, kuriame būtų papildomų šiuolaikinius standartus ir VPMK gaires atitinkančių saugos duomenų, kuriuos kosmetikos gamintojai privalo pateikti iki 2007 m. liepos 1 d.

               (2)

               Kosmetikos gamintojai nepateikė jokių papildomų saugos duomenų, kurių reikalaujama 2006 m. birželio 20 d. pateiktoje Vartotojų produktų mokslinio komiteto nuomonėje.

               (3)

               Neatlikus tinkamo rizikos vertinimo, 4-aminobenzenkarboksirūgšties, kaip UV filtro, naudojimas kosmetikos gaminiuose negali būti laikomas saugiu, todėl ją reikėtų išbraukti iš VII priedo ir įtraukti į Direktyvos 76/768/EEB II priede išvardytų produktų sąrašą.

               (4)

               VPMK 2008 m. balandžio 15 d. pateiktoje nuomonėje padarė išvadą, kad Diethylamino Hydroxybenzoyl Hexyl Benzoate (INCI) naudojimas kosmetikos gaminiuose, įskaitant nuo saulės poveikio apsaugančius gaminius, esant ne didesnei nei 10 % koncentracijai nekelia pavojaus vartotojui. Siekiant išplėsti leistino šios medžiagos naudojimo apimtį, Direktyvos 76/768/EEB VII priedo 28 įrašo „c“ stulpelis turėtų būti iš dalies pakeistas.

               (5)

               Šioje direktyvoje numatytos priemonės atitinka Kosmetikos gaminių nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 76/768/EEB II ir VII priedai iš dalies keičiami pagal šios direktyvos priedą.
   2 straipsnis
   1.   Valstybės narės ne vėliau kaip iki 2009 m. liepos 8 d. priima ir paskelbia įstatymus ir kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstus.
   Valstybės narės taiko šios direktyvos priedo 3 punkte nurodytas nuostatas nuo 2009 m. liepos 8 d.
   Valstybės narės taiko šios direktyvos priedo 1 ir 2 punktuose nurodytas nuostatas nuo 2009 m. spalio 8 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos pateikimo tvarką.
   2.   Valstybės narės Komisijai pateikia šios direktyvos taikymo srityje priimtų pagrindinių nacionalinės teisės aktų nuostatų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2008 m. gruodžio 18 d.

            Komisijos vardu

         Günter VERHEUGEN

            Pirmininko pavaduotojas

      (1)  OL L 262, 1976 9 27, p. 169.

      PRIEDAS
      Direktyva 76/768/EEB iš dalies keičiama taip:

                  1)

                  II priedo 167 įrašas „4-aminobenzoinės rūgšties esteriai, su laisva aminogrupe, išskyrus nurodytus VII priedo 2 dalyje“ keičiamas įrašu „4-aminobenzoinė rūgštis ir jos esteriai, su laisva aminogrupe“.

                  2)

                  VII priedo 1 įrašas išbraukiamas.

                  3)

                  VII priedo 28 įrašo žodžiai „nuo saulės poveikio apsaugančiuose gaminiuose“ išbraukiami iš c stulpelio.